Diari Oficial de la Generalitat Valenciana


Sumari del DOGV 4025, del 20-06-2001 (2001/5405)

ACORD de 2 de maig de 2001, de la Comissió Territorial d'Urbanisme de València, que fa referència a la modificació núm. 5 de les normes subsidiàries de l'Albaida.
------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5405


Data del document
:   02-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Albaida
    * pla d'urbanisme

ACORD de 2 de maig de 2001, de la Comissió Territorial d'Urbanisme de València, que fa referència a la modificació núm. 5 de les normes subsidiàries de l'Albaida. [2001/X5405]
  
Vist l'expedient tramés per l'Ajuntament d'Albaida que fa referència a la modificació núm. 5 de les normes subsidiàries i d'acord amb els següents:
  
Antecedents de fet
  
Primer. El projecte es va sotmetre a informació pública per mitjà de l'acord del ple municipal de 24 de març de 1998. Després del pertinent període d'exposició pública, en el qual es van presentar 23 al·legacions, el ple va acordar una nova exposició pública del projecte el 30 de juliol de 1998, i es van presentar 12 al·legacions addicionals. El projecte el va aprovar provisionalment el mateix òrgan en la sessió realitzada el 22 de desembre de 1998.
  
Segon. El projecte consta de memòria informativa i justificativa, plànols d'informació i ordenació, document annex d'homologació i estudi d'impacte ambiental.
  
Tercer. La modificació afecta l'àmbit del pla parcial Ferrocarril ubicat al nord-est del nucli urbà d'Albaida i disposat al llarg d'un dels marges de la CN-340.
  
L'objecte de la modificació és la crisi de l'ordenació del pla parcial, fonamentalment per l'obsolescència en les previsions i incongruència en les determinacions, i una redefinició del sector industrial que comprén per una part, la desclassificació d'una part de la superfície, amb exclusió de la superfície afectada per la línia fèrria Alcoi-Xàtiva, l'estació i altres instal·lacions complementàries, així com altres terrenys situats al nord que per les seues condicions orogràfiques són inapropiats per al procés urbanitzador.
  
D'altra banda, es planteja la classificació com a sòl urbanitzable de 25.83 ha de sòl no urbanitzable comú, distribuït majoritàriament al sud-est de l'antiga N-340, que una vegada desafectada per la posada en servei de la variant serviria d'eix vertebrador del teixit industrial que hi ha en la zona.
  
A més, el projecte inclou l'homologació del sector resultant, necessària de conformitat amb el que estableix la LRAU.
  
La modificació de les superfícies classificades que planteja la modificació es resumeix en el quadre següent:
  
Quart. Durant la tramitació de l'expedient s'ha sol·licitat informe a les següents administracions:
  
Divisió de Carreteres de la DG d'Obres Públiques de la COPUT (02.02.99).
  
Servei d'Explotació de Vies i Obres de la Diputació Provincial (29.01.99).
  
Demarcació de Carreteres de l'Estat del Ministeri de Foment (diversos).
  
Direcció de Patrimoni de RENFE (29.01.99).
  
Secretaria d'Estat d'Infraestructures i Transports del Ministeri de Foment (29.01.99).
  
Fins a la data s'han rebut, entre d'altres, els següents informes sectorials:
  
Informe emés amb data 23.02.99, per la Divisió de Carreteres de la DG d'Obres Públiques de la COPUT, amb diverses consideracions.
  
Informe emés amb data 15 de febrer de 1999, per la Secretaria d'Estat d'Infraestructures i Transports del Ministeri de Foment, que conclou que han de reflectir-se les proteccions al ferrocarril indicades en el Reglament que desplega la LOTT.
  
La Delegació de Patrimoni de RENFE emet informe en el sentit que no s'observen incompatibilitats amb la legislació sectorial aplicable.
  
Cinqué. Albaida té normes subsidiàries aprovades definitivament per la Comissió Territorial d'Urbanisme el 5 d'octubre de 1993.
  
El pla parcial Ferrocarril va ser redactat l'any 1977 i aprovat definitivament l'any 1980, i va ser assumida l'ordenació en les normes subsidiàries vigents.
  
Sisé. La Comissió Territorial d'Urbanisme, en la sessió de 16 de novembre de 2000, va adoptar l'acord de deixar sobre la taula l'expedient de referència, fins que s'incorporaren al projecte les condicions relacionades en l'informe emés pel Ministeri de Foment el 16 de novembre de 2000.
  
Seté. A fi d'atendre els requeriments a què fa referència l'antecedent anterior, l'Ajuntament ha introduït en el projecte determinades modificacions que han sigut aprovades pel ple de la corporació en la sessió de 8 de març de 2001 i que fan referència de forma general a la revisió dels accessos al sector des de la carretera N-340 i de l'ordenació d'aquesta, de conformitat amb la legislació aplicable.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
La documentació està completa, a l'efecte del compliment del que estableix l'article 27 de la LRAU.
  
Segon. La Direcció General de Planificació i Gestió del Medi de la Conselleria de Medi Ambient ha dictat, amb data 21 de setembre de 1999, Declaració d'Impacte Ambiental respecte de l'expedient de referència, en el sentit d'estimar-lo acceptable als efectes ambientals sempre que es complisquen uns condicionants que s'hi indiquen.
  
Tercer. La Demarcació de Carreteres del Ministeri de Foment ha emés informe amb data 3 d'abril de 2001, de caràcter favorable, però supeditat al compliment de les següents condicions:
  
Prèviament a l'inici de les obres d'urbanització de l'esmentat polígon, el promotor haurà de presentar en aquest Servei de Conservació i Explotació el projecte d'urbanització en el qual s'incloga l'execució del pas a diferent nivell.
  
L'execució de les obres del polígon seran simultànies a l'execució de les obres del pas a diferent nivell sobre la N-340 i no autoritzarà aquest Servei obertures parcials de l'accés al polígon sense la completa execució de les obres de l'esmentat pas a diferent nivell.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de modificacions de planejament general i homologacions de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme i Ordenació Territorial, en la sessió celebrada el 2 de maig de 2001, acorda
  
Aprovar definitivament la modificació núm. 5 de les normes subsidiàries d'Albaida relativa al sector industrial El Ferrocarril, i en qualsevol cas en el desenvolupament del sector s'hauran de complir les condicions requerides pel Ministeri de Foment, a què fa referència el fonament de dret tercer.
  
Contra el present acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.